**РАЗДЕЛ VII**

**Д О Г О В О Р**

**Проект!**

**Д О Г О В О Р**

**№…………/…………**

Днес, ............... 2016 г., в гр. Шабла, между:

**ОБЩИНА ШАБЛА** със седалище и адрес на управление гр. Шабла, ул. „Равно поле” № 35, ЕИК 000852957, представлявано от Мариян Александров Жечев – кмет, и Ани Димитрова Хараламбиева – началник отдел „Счетоводство“, наричано по-долу за краткост **ВЪЗЛОЖИТЕЛ** и

**„.......**(*Име на фирма*)**............................................”,** със седалище и адрес на управление гр. .................., община .............., ул. ....................., ЕИК ................., представлявано от..... *(име, фамилия)*.......................... – *(длъжност)*............, наричан по-долу за краткост **ИЗПЪЛНИТЕЛ**,

 На основание решение № ........./...........2016 г. на **ВЪЗЛОЖИТЕЛЯ** за определяне на изпълнител на обществена поръчка с предмет**: „Доставка на електрическа енергия и избор на координатор на балансираща група за обекти на Община Шабла”**, **Обособена позиция № …………**се сключи този договор за следното:

В настоящия договор ще бъдат използвани някои съкращения, както следва:

Закон за енергетиката /ЗЕ/;

„Оператор на електропреносна мрежа" /ОЕМ/ - юридическото лице, което администрира сделките с електрическа енергия и има правомощия по чл. 111, ал. 1 от Закона за енергетиката;

Правила за търговия с електрическа енергия /ПТЕЕ/;

Правила за измерване на количеството електрическа енергия /ПИКЕЕ/

**1. ПРЕДМЕТ НА ДОГОВОРА**

1.1.**ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извършва доставка на нетна активна електрическа енергия и да осъществява задълженията си на координатор на балансираща група при условията на този договор, съгласно изискванията на **ВЪЗЛОЖИТЕЛЯ**, посочени в документацията за участие и съгласно офертата на **ИЗПЪЛНИТЕЛЯ**. В случай на необходимост, в рамките на срока на действие на договора, **ВЪЗЛОЖИТЕЛЯТ** може да включи нови обекти, за които ще заплаща консумираната електроенергия по договорената в настоящия договор с **ИЗПЪЛНИТЕЛЯ** цена.

1.2. **ИЗПЪЛНИТЕЛЯТ** поема отговорността за балансиране и приема да осъществява дейностите, съпътстващи и свързани с балансирането и с доставката на електрическа енергия (включително планиране, договаряне на конкретни количества електрическа енергия, изготвяне и администриране на графици и др.), за които **ВЪЗЛОЖИТЕЛЯТ** няма да заплаща допълнително извън цената за доставка по чл. 2 от настоящия договор.

1.3.С подписването на този договор**ВЪЗЛОЖИТЕЛЯТ** става член на балансиращата група на**ИЗПЪЛНИТЕЛЯ**, а**ИЗПЪЛНИТЕЛЯТ** се задължава да регистрира**ВЪЗЛОЖИТЕЛЯ,** като участник в групата - непряк член, съгласно ПТЕЕ. В този случай отклоненията от заявените количества електрическа енергия за всеки период на сетълмент в дневните графици за доставка и тяхното заплащане се уреждат от координатора на балансиращата група, като всички разходи/приходи по балансирането ще са за сметка на**ИЗПЪЛНИТЕЛЯ***.*

1.4.**ИЗПЪЛНИТЕЛЯТ** като Координатор на балансираща група осигурява участие на **ВЪЗЛОЖИТЕЛЯТ** в балансиращата група при условията на равнопоставеност и прозрачност на начина на изчисляване на индивидуалния небаланс и на разпределение на груповия ефект между участника и останалите участници в групата.

**2. ЦЕНА**

2.1.Цената за доставка на един MWh нетна активна електрическа енергия, съгласно ценовото предложение на **ИЗПЪЛНИТЕЛЯ** е:…………….(………*словом*………) лева, без ДДС.

2.2**. ВЪЗЛОЖИТЕЛЯТ** не заплаща на **ИЗПЪЛНИТЕЛЯ** такса за участие в балансиращата група, извън цената по чл. 2.1. В случаите на небаланси на електрическа енергия същите са за сметка на **ИЗПЪЛНИТЕЛЯ**. На **ВЪЗЛОЖИТЕЛЯ** не се начисляват допълнително суми за излишък и недостиг, както и възнаграждение за допълнителните услуги по отговорност за балансиране и прогнозиране на потреблението.

2.3.Цената по чл. 2.1 на електрическата енергия се определя в лева/MWh за количеството доставена електроенергия, съгласно предоставените измервателни данни от страна на собственика на измервателните системи, в зависимост от местонахождението на обектите на **ВЪЗЛОЖИТЕЛЯ**.

2.4. По време на действие на договора оферираната в Ценово предложение на ИЗПЪЛНИТЕЛЯ цена на нетна активна електрическа енергия не се променя

2.5Върхуцената по чл. 2.1 **ИЗПЪЛНИТЕЛЯ** се задължава да начислява всички нормативно определени регулирани таски, относими за свободния пазар на електроенергия, а именно „такса задължение към обществото“, както и таксите „пренос“ и „достъп“ до електропреносната, съответно електроразпределителната мрежа, платими за услуги, свързани с ползването на съответните мрежи и предоставяните от операторите на съответните мрежи услуги.

2.6 Таксите посочени в чл. 2.5 се начисляват от **ИЗПЪЛНИТЕЛЯ** в ежемесечната фактура, като дължимите такси „пренос“ и „достъп“ за мрежовите услуги предоставени от мрежовият оператор/електроразпределителното дружество/, за ползваната през отчетния месечен период електрическа енергия, се заплащат от името и за сметка на община Шабла или от лицата/второстепенни разпоредители/, на чието име е регистрирано измервателно устройство, и на чието име, ще бъде издаван разходооправдателен документ, въз основа на сключен рамков договор /договор за комбинирана услуга/ по смисъла на **чл.11, т.13 и във връзка с чл. 23 от Правилата за търговия с електрическа енергия.**

2.7Върху така определената цена в чл. 2.5, по-горе, се начисляват допълнително и дължат, законосъобразните размери на данък добавена стойност (ДДС) и акциз.

2.8 В цената са включени всички разходи, свързани с изпълнението на поръчката.

**3. УСЛОВИЯ И НАЧИН НА ПЛАЩАНЕ**

3.1. **ВЪЗЛОЖИТЕЛЯТ** заплаща веднъж месечно потребеното количество електрическа енергия, отчетена от измервателните уреди на съответните измервателни точки, както и всички такси и данъци описани в чл. 2, в срок до ……… (попълва се стойността от офертата) календарни дни, с банков превод, по сметката на **ИЗПЪЛНИТЕЛЯ**, считано от датата на получаване на оригинална фактура, съдържаща или приложен, към нея, отчет на изразходваното количество енергия за всеки обект поотделно, издадена от **ИЗПЪЛНИТЕЛЯ**.

3.2. Фактурите за потребените количества енергия се издават от **ИЗПЪЛНИТЕЛЯ** на **ВЪЗЛОЖИТЕЛЯ,** и на второстепенните му разпоредители с бюджет по обектите и разпоредителите с бюджет, както са групирани в Техническата спецификация на **ВЪЗЛОЖИТЕЛЯ** и се заплащат от получателите.

3.3. В случай, че **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателното плащане към него, при условията на чл. 3.1, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените дейности, приети от **ВЪЗЛОЖИТЕЛЯ** в присъствието на **ИЗПЪЛНИТЕЛЯ** и на подизпълнителя/подизпълнителите.

3.4. При приемането на дейностите по чл. 3.3., **ИЗПЪЛНИТЕЛЯТ** може да представи на **ВЪЗЛОЖИТЕЛЯ** доказателства, че договор за подизпълнение е прекратен, или работата или част от нея не е извършена от подизпълнителя.

3.5. Чл. 3.3. не се прилага в случаите по чл. 3.4.

3.6. Разплащането по настоящия договор ще се извършва в български лева, по посочена от **ИЗПЪЛНИТЕЛЯ** банкова сметка, както следва:

БАНКА:

IBAN:

BIC:

**4. СРОКОВЕ ПО ДОГОВОРА**

4.1. Срокът на този договор е 365 календарни дни, считано от датата на влизането му в сила.

4.2. Договорът влиза в сила от 00:00 часа на първо число на следващия месец, след получаване на писмено уведомление от страна на **ИЗПЪЛНИТЕЛЯТ**, че:

- община Шабла и всяко едно от лицата/второстепенни разпоредители/, на чието име е регистрирано измервателно устройство, и на чието име, ще бъде издаван разходооправдателен документ, са регистрирани на пазара на балансираща енергия, като потребители на електрическа енергия, и включването им сред потребителите попадащи в обхвата на рамковия договор по чл.11, т.13 и във връзка с чл.23 от Правилата за търговия с електрическа енергия, с „Енерго Про Мрежи“ АД, в качеството му на оператор на разпределителната мрежа.

**5. ГАРАНЦИЯ ЗА ИЗПЪЛНЕНИЕ НА ДОГОВОРА.**

5.1. При подписване на договора **ИЗПЪЛНИТЕЛЯТ** представя гаранция за изпълнение на договора в размер на 3% от прогнозната стойност на поръчката без включен ДДС, или сумата от……….лв., Гаранцията за изпълнение се представя в една от следните форми:

* неотменяема и безусловно платима банкова гаранция в полза на **ВЪЗЛОЖИТЕЛЯ**  със срок на валидност 60 дни след изтичане на срока на договора по чл. 4.1. или
* парична сума.

5.2. **ИЗПЪЛНИТЕЛЯТ** е длъжен да поддържа валидността на банковата гаранция за изпълнение в срок 60 дни след изтичане на срока на договора по чл. 4.1. Ако в банковата гаранция за изпълнение е посочена дата, като срок на валидност на гаранцията и този срок изтича преди срока на договора по чл. 4.1, **ИЗПЪЛНИТЕЛЯТ** е длъжен, до 10 дни преди посочената дата, да представи банкова гаранция с удължена валидност, съгласно чл. 5.1.

5.3. В случай, че **ИЗПЪЛНИТЕЛЯТ** не удължи валидността на банковата гаранцията,съгласно чл. 5.2, **ВЪЗЛОЖИТЕЛЯТ** има право да отправи към банката писмено искане за плащане в полза на **ВЪЗЛОЖИТЕЛЯ** или да прихване стойността на гаранцията от сумата за плащане и да задържи гаранцията за изпълнение под формата на паричен депозит.

5.4. **ВЪЗЛОЖИТЕЛЯТ** има право да усвои изцяло или част от гаранцията за изпълнение на договора при неточно изпълнение на задължения по Договора от страна на **ИЗПЪЛНИТЕЛЯ**;

5.5. При едностранно прекратяване на Договора от **ВЪЗЛОЖИТЕЛЯ** поради виновно неизпълнение на задължения на **ИЗПЪЛНИТЕЛЯ** по Договора, сумата от Гаранцията за изпълнение на Договора се усвоява изцяло като обезщетение за прекратяване на Договора;

5.6. При липса на претенции към **ИЗПЪЛНИТЕЛЯ**, **ВЪЗЛОЖИТЕЛЯТ** освобождава гаранцията за изпълнение на договора или не инкасираната част от нея в срок до 60 календарни дни, след изтичане на срока на договора по чл. 4.1, без да дължи лихва за периода, през който средствата законно са престояли у него.

**6. ПРАВА И ЗАДЪЛЖЕНИЯ НА ИЗПЪЛНИТЕЛЯ**

6.1.**ИЗПЪЛНИТЕЛЯТ** има право:

6.1.1. Да получи уговореното възнаграждение за доставеното количество електрическа енергия при условията и в сроковете, посочени в настоящия договор.

6.1.2. Да иска от **ВЪЗЛОЖИТЕЛЯ** необходимото съдействие за осъществяване на дейностите по договора, включително предоставяне на нужната информация и документи за изпълнение на договора.

6.2. **ИЗПЪЛНИТЕЛЯТ** е длъжен:

6.2.1. Да спазва разпоредбите, заложени в ЗЕ и наредбите към него, както и всички нормативни изисквания, заложени в ПТЕЕ.

6.2.2. Да включи обектите на **ВЪЗЛОЖИТЕЛЯ** в стандартна балансираща група, без **ВЪЗЛОЖИТЕЛЯ** да заплаща такса за участие.

6.2.3. Да извършва всички необходими действия, така че да осигури изпълнението на настоящия договор и да не бъде отстранен от пазара на балансираща енергия.

6.2.4. Да извършва доставката на електроенергия с необходимото качество в мястото на доставка.

6.2.5. Да уведомява **ВЪЗЛОЖИТЕЛЯ** незабавно при невъзможност или забавяне на изпълнението на задълженията му по този договор.

6.2.6. Да осигурява, в качеството си на координатор на балансираща група, прогнозиране на потреблението на обектите на **ВЪЗЛОЖИТЕЛЯ** и да извършва планиране и договаряне на конкретни количества нетна електрическа енергия, съгласно ПТЕЕ, като:

• Изготвя почасови дневни графици за доставка на електрическа енергия за обектите на **ВЪЗЛОЖИТЕЛЯ**, като графиците следва да съобразяват очаквания часови товар.

• Изпраща почасовите дневни графици за доставка към системата за администриране на пазара на оператора на електроенергийната система, в съответствие с разпоредбите на ПТЕЕ.

• Потвърждава от името на **ВЪЗЛОЖИТЕЛЯ** графиците за доставка в системата за администриране на пазара на оператора на електроенергийната система.

• Осигурява отговорността по балансиране, като урежда отклоненията от заявените количества електроенергия за всеки период на сетълмент в дневните графици за доставка и тяхното заплащане, като всички разходи/приходи по балансирането на обектите на **ВЪЗЛОЖИТЕЛЯ**, са за сметка на **ИЗПЪЛНИТЕЛЯ**.

6.2.7. Да предоставя на **ВЪЗЛОЖИТЕЛЯ** поисканите от него информация, данни или документи, свързани с изпълнението на договора.

6.2.8. Да сключи договор/договори за подизпълнение с посочените в офертата му подизпълнители в срок до 5 дни от сключване на настоящия договор и да предостави оригинален екземпляр на **ВЪЗЛОЖИТЕЛЯ** в 3-дневен срок.

6.2.9. Когато е сключил договор/договори за подизпълнение, при приемането изпълнението на дейностите, предмет на договора/договорите за подизпълнение, **ИЗПЪЛНИТЕЛЯТ** е длъжен да осигури присъствието на подизпълнителя/ подизпълнителите.

6.2.10. **ИЗПЪЛНИТЕЛЯТ** е длъжен да разполага с изградена/ или да изгради/ система за мониторинг на измервателна точка, достъпна за **ВЪЗЛОЖИТЕЛЯ** on–line, за всяко измервателно устройство.

6.2.11. Да извършва еднократно ежемесечно отчитане на потребеното количество електроенергии за всеки един от обектите, снабдени с измервателни устройства, към 30 число на всеки отчетен период/месец/.

**7. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

7.1. **ВЪЗЛОЖИТЕЛЯТ** има право:

7.1.1. Да изисква информация, данни или документи, свързани с изпълнението на договора, без това да пречи на оперативната самостоятелност на **ИЗПЪЛНИТЕЛЯ**.

7.1.2. Да осъществява текущ контрол по изпълнението на договора, без това да пречи на оперативната дейност на **ИЗПЪЛНИТЕЛЯ**.

7.2. **ВЪЗЛОЖИТЕЛЯТ** е длъжен:

7.2.1. Да заплаща на **ИЗПЪЛНИТЕЛЯ** доставеното количество електрическа енергия при условията и в сроковете, посочени в настоящия договор.

7.2.2. Да извършва всички необходими действия и да оказва пълно съдействие на **ИЗПЪЛНИТЕЛЯ** при и по повод изпълнението на настоящия договор.

7.2.3. Да уведомява **ИЗПЪЛНИТЕЛЯ** в най-краткия обективно възможен срок при невъзможност или забавяне на изпълнението на задълженията му по този договор.

7.2.4 Да уведомява **ИЗПЪЛНИТЕЛЯ** при промяна в данните по регистрация, в данните, необходими за издаване на данъчни фактури, в номерата на банковите си сметки и др.

7.2.5. Да спазва разпоредбите и правилата, заложени в ЗЕ и наредбите към него, както и ПТЕЕ така, че да не бъде отстранен от пазара на балансираща енергия.

7.2.6. **ВЪЗЛОЖИТЕЛЯТ** ще разполага с правото да присъединява и нови обекти, по съответния ред, с изискуемите за това документи. Минимум 30 календарни дни, преди за съответните обекти да са налице всички обстоятелства, за да бъдат включени в списъка за доставка на нетна енергия, **ВЪЗЛОЖИТЕЛЯТ** следва писмено да уведоми **ИЗПЪЛНИТЕЛЯ** за вида на обекта, неговото местонахождение, мощност и други характеристики.

**8. ПРЕХВЪРЛЯНЕ НА СОБСТВЕНОСТТА И РИСКА**

8.1. Прехвърлянето на правото на собственост върху доставените количества електрическа енергия се осъществява в момента на постъпването на тези количества в мястото на доставка.

8.2. **ИЗПЪЛНИТЕЛЯТ** поема всички разходи, свързани с доставянето на електрическата енергия и носи риска от недоставянето на договорените количества в мястото на доставка.

8.3. **ВЪЗЛОЖИТЕЛЯТ** поема всички разходи, свързани с получаването и използването на електрическата енергия и носи риска за погиването на договорените количества след постъпването им в мястото на доставка.

**9. ИЗМЕРВАНЕ НА ДОСТАВЕНАТА И ПОЛУЧЕНА ЕЛЕКТРИЧЕСКА ЕНЕРГИЯ**

9.1. Измерването на доставяните количества електрическа енергия в мястото на доставка следва да бъде в съответствие с изискванията на ПТЕЕ и ПИКЕЕ и действащите правила за измерване на количеството електрическа енергия.

9.2. Средствата за търговско измерване и тези за контролно измерване трябва да отговарят на съответните нормативно-технически документи по отношение на технически и метрологични изисквания и характеристики, описание и точност.

**10. ОТЧИТАНЕ И ДОКУМЕНТИРАНЕ НА ЕЛЕКТРИЧЕСКАТА ЕНЕРГИЯ**

10.1. Отчитането чрез средствата за измерване се извършва в сроковете и съгласно изискванията, определени в ПТЕЕ и ПИКЕЕ.

10.2. Количествата електрическа енергия, продадени и закупени по този договор, се определят съгласно данните, предоставени от собствениците на средства за търговско измерване.

10.3. При установяване на различия между доставените и фактурираните количества и след направено искане от другата страна, всяка от страните е длъжна да предостави на другата страна в срок от 3 /три/ работни дни притежаваната от нея документация, удостоверяваща количествата, доставките и получаванията на електрическа енергия, с цел да се определи причината за различията.

**11. НЕИЗПЪЛНЕНИЕ И НЕУСТОЙКИ**

11.1. В случай на неточно или некачествено изпълнение, на което и да е поето с настоящия договор задължение, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер 5 % на ден върху изплатената от предходния месец сума до отстраняване на последиците от неточното и/или некачествено изпълнение.

11.2. **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** за стойността на начислената неустойка и определя срок, в който съответната сума да бъде внесена по сметка на **ВЪЗЛОЖИТЕЛЯ**.

11.3. В случай, че **ИЗПЪЛНИТЕЛЯТ**, в определения от **ВЪЗЛОЖИТЕЛЯ** срок, не заплати съответната стойност на начислената неустойка, **ВЪЗЛОЖИТЕЛЯТ** има право да прихване стойността на неустойката от сумата за плащане или от гаранцията за изпълнение.

11.4. В случаите по чл. 11.3., когато гаранцията за изпълнение не покрива размера на неустойките, **ВЪЗЛОЖИТЕЛЯТ** ще намали всички последващи сумата за плащане, дължими на **ИЗПЪЛНИТЕЛЯ**, със стойността на разликата.

11.5. При настъпване на вреди за **ВЪЗЛОЖИТЕЛЯ** по-големи от договорените неустойки, той има право да претендира обезщетение за тях пред компетентния български съд.

11.6. При виновно неизпълнение на договорните задължения от страна на **ИЗПЪЛНИТЕЛЯ** и последващо от това разваляне на договора по реда на чл.13.1., **ВЪЗЛОЖИТЕЛЯТ** има право да усвои изцяло гаранцията за изпълнение на договора.

11.7. Ако **ВЪЗЛОЖИТЕЛЯТ** не изпълни задължението си да извърши плащанията в договорените срокове, той дължи обезщетение на **ИЗПЪЛНИТЕЛЯ** в размер на законната лихва върху просроченото плащане за периода на забава.

**12. НЕПРЕОДОЛИМА СИЛА**

12.1. Непреодолима сила е непредвидено или непредотвратимо събитие от извънреден характер, независещо от волята на страните, включващо, но не ограничаващо се до: природни бедствия, генерални стачки, локаут, безредици, война, революция или разпоредби на органи на държавната власт и управление.

12.2. Страната, която не може да изпълни задължението си поради непреодолима сила, уведомява писмено в три дневен срок другата страна в какво се състои същата. При неизпълнение на това задължение се дължи обезщетение за настъпилите от това вреди. 12.3.Докато трае непреодолимата сила, изпълнението на задълженията и свързаните с тях насрещни задължения се спира.

12.4.Ако непреодолимата сила трае повече от петнадесет дни, всяка от страните има право да прекрати договора с 10 дневно предизвестие. В този случай не се налагат санкции и неустойки не се дължат.

**13. НЕИЗПЪЛНЕНИЕ**

13.1.Договорът може да бъде развален едностранно от **ВЪЗЛОЖИТЕЛЯ** при забава или неизпълнение на някое от задълженията по този договор от страна **ИЗПЪЛНИТЕЛЯ**.

**14. ПРЕКРАТЯВАНЕ НА ДОГОВОРА**

14.1. Договорът може да бъде прекратен в следните случаи:

14.1.1. При непреодолима сила, съгласно чл.12.4.

14.1.2. **ВЪЗЛОЖИТЕЛЯТ** има право да прекрати едностранно договора с 5 (пет) дневно писмено предизвестие. В този случай **ВЪЗЛОЖИТЕЛЯТ** не дължи на **ИЗПЪЛНИТЕЛЯ** обезщетение за претърпените вреди или пропуснати ползи.

14.1.3. По взаимно съгласие между страните. В този случай се подписва двустранен протокол за уреждане на финансовите им отношения до момента на прекратяването.

14.1.4. **ВЪЗЛОЖИТЕЛЯТ** може по всяко време да прекрати договора чрез писмено предизвестие до **ИЗПЪЛНИТЕЛЯ**, без компенсации за **ИЗПЪЛНИТЕЛЯ**, ако **ИЗПЪЛНИТЕЛЯТ** стане неплатежоспособен при условие, че това прекратяване няма да се отрази или бъде в ущърб на някакво право на действие или удовлетворение, произтекло, или което ще произтече впоследствие за **ВЪЗЛОЖИТЕЛЯ**.

14. 1.4 С прекратяването и/или отнемането на който и да е от **лицензите, издадени от КЕВР за търговия с електрическа енергия и за координатор на балансираща група.**

**15. СПОРОВЕ**

15.1.Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и спорове за попълване на празноти в договора или приспособяването му към нововъзникнали обстоятелства, ще бъдат разрешавани чрез преговори, а в случай на несъгласие – спорът се отнася за решаване пред компетентния български съд.

**16.СЪОБЩЕНИЯ**

16.1.Всички съобщения между страните са валидни, ако са направени в писмена форма.

16.2.За дата на съобщението се счита:

- при лично предаване на съобщението – датата на предаването;

- при изпращане с препоръчано писмо или куриерска служба – датата на доставка, отбелязана върху известието за доставка или на куриерската разписка;

- при изпращане чрез факс – датата на получено автоматично генерирано съобщение, потвърждаващо изпращането.

16.3 Адресите за кореспонденция между страните по настоящия договор са както следва:

* за **ВЪЗЛОЖИТЕЛЯ:** ……………………………………….
* за **ИЗПЪЛНИТЕЛЯ:** ..............................................................

**17. ДРУГИ УСЛОВИЯ**

17.1. Всички срокове по този договор, посочени в дни, следва да се разбират в календарни дни, освен ако изрично не е посочено друго.

17.2. За неуредени с този договор въпроси се прилагат разпоредбите на действащите нормативни актове в Р. България.

**18. ПРИЛОЖЕНИЯ, ПРЕДСТАВЛЯВАЩИ НЕРАЗДЕЛНА ЧАСТ ОТ ДОГОВОРА:**

18.1. Техническа спецификация от документацията за участие в процедурата за възлагане на обществената поръчка.

18.2. Ценовото предложение на **ИЗПЪЛНИТЕЛЯ.**

18.3. Техническото предложение на **ИЗПЪЛНИТЕЛЯ**.

Настоящият договор е съставен и подписан в два еднообразни екземпляра – по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**